**NACRT**

Na osnovu člana 14. Zakona o sistemu indirektnog oporezivanja u BiH ("Službeni glasnik BiH", broj: 44/03, 52/04, 34/07, 4/08, 49/09, 32/13 i 91/17), člana 15. stav (1) Zakona o Upravi za indirektno oporezivanje ("Službeni glasnik BiH", broj: 89/05) i člana 70. stav (2) Zakona o porezu na dodatu vrijednost ("Službeni glasnik BiH", broj: 9/05, 35/05, 100/08 i 33/17), Upravni odbor Uprave za indirektno oporezivanje na \_\_\_\_\_ sjednici, održanoj dana \_\_\_\_\_\_\_\_\_ godine, donio je

PRAVILNIK O IZMJENAMA PRAVILNIKA O PRIMJENI ZAKONA O POREZU NA DODATU VRIJEDNOST

Član 1.

U Pravilniku o primjeni Zakona o porezu na dodatu vrijednost ("Službeni glasnik BiH", broj: 93/05, 21/06, 60/06, 6/07, 65/10,100/07, 35/08, 85/17 i 44/20) u članu 8. stav (1) mijenja se i glasi:

" (1) Novosagrađenim građevinskim objektom iz člana 4. stav (3) tačka 4. Zakona smatra se građevinski objekat u svakoj fazi izgradnje, kao i građevinski objekat/ ekonomski djeljiva cjelina u sklopu objekata koji nije upotrebljavan duže od dvije godine od momenta početka upotrebe.“

Član 2.

U članu 33. stav (1) mijenja se i glasi:

“ (1) Oslobađanje od plaćanja poreza iz člana 25. stav (1) tačka 2. Zakona odnosi se na svaki promet nepokretne imovine, izuzev prvog prenosa prava raspolaganja novosagrađenim građevinskim objektima ili ekonomski djeljivim cjelinama u sklopu tih objekata, u smislu člana 4. stav (3) tačka 4. Zakona i člana 8. stav (1) ovog pravilnika.”

Član 3.

Član 60. mijenja se i glasi:

"Član 60.

(Unos dobara u slobodnu zonu namijenjenih izvozu)

1. Oslobađanje od plaćanja PDV (oporezuje nultom stopom) iz člana 30. stav (1) i stav (2) tačka c) Zakona odnosi se na dobra koja služe za proizvodnju i/ili dalji promet dobara namijenjenih izvozu iz Bosne i Hercegovine u skladu sa članom 27. Zakona i koja se
   * + - 1. uvoze u slobodnu zonu,
         2. isporučuju u slobodnu zonu i u okviru slobodne zone i
         3. upotrebljavaju u slobodnoj zoni.
       1. Oslobađanje iz stava (1) ovog člana odnosi se i na opremu, postrojenje i alat, koji su unose i koriste se isključivo u slobodnoj zoni za proizvodnju i/ili dalji promet dobara.
       2. Oslobađanje iz stava (1) ovog člana ne odnosi se na dobara čija se isporuka vrši putem prijenosnog i distributivnog sistema upotrebom energetskih vodova i cjevovoda (gas, električna energija, energija za grijanje ili hlađenje i voda). Na unos ovih dobara primjenjuju opšte odredbe o pravu na odbitak PDV.
       3. Poresko oslobađanje iz stava (1) i (2) ovog člana obveznik može da ostvari ako posjeduje:
   1. dokument preduzeća koje upravlja slobodnim zonama (u daljem tekstu: preduzeće) kojim se potvrđuje da između preduzeća i korisnika slobodne zone-primaoca dobara postoji važeći ugovor o korištenju slobodne zone,
   2. račun isporučioca dobara koja se unose u slobodnu zonu i ugovor o isporuci između korisnika zone i obveznika koji vrši promet dobara koja su bh. roba u slobodnu zonu korisniku slobodne zone,
   3. izjavu korisnika zone da se radi o nabavci dobara koja su namijenjena ili služe za proizvodnju dobara namijenjenih izvozu iz Bosne i Hercegovine,
   4. carinsku ispravu odnosno fakturu i drugi dokument kojim se dokazuje da su dobra unešena u slobodnu zonu, ovjeren u skladu sa carinskim propisima od strane carinskog ureda nadzornog za slobodnu zonu.
2. Na upotrebu dobra suprotno odredbama stava (1) i (2) ovog člana obveznik je dužan obračunati PDV u poreskom periodu u kojem bi i nastala obaveza plaćanja PDV kod uvoza dobara i/ili unosa tih dobara.
3. UIO može propisati odgovarajuće procedure neophodne za nadzor i praćenje unosa i istupa dobara iz slobodne zone, kao i posebne evidencije o kretanju tih dobara.“

Član 4.

Član 61. mijenja se i glasi:

### „Član 61.

#### (Usluge korisnicima slobodnih zona u vezi isporuka dobara namijenjenih izvozu)

* + - 1. Poresko oslobađanje od plaćanja PDV (oporezuje nultom stopom) iz člana 30. stav (1) tačka 3) Zakona odnosi se na prevozne i druge usluge korisnicima slobodnih zona koje su neposredno povezane sa unosom dobara u slobodnu zonu i izgradnju objekata namijenjenih obavljanju djelatnosti u slobodnoj zoni iz člana 60. stav (1) i (2) ovog pravilnika, obveznik koji vrši pružanje usluga može da ostvari ako posjeduje:
  1. dokument preduzeća kojim se potvrđuje da između preduzeća koje upravlja slobodnom zonom i korisnika slobodne zone – primaoca usluga postoji važeći ugovor o korišćenju slobodne zone,
  2. ugovor o pružanju usluga sa korisnikom slobodne zone – primaocem usluge,
  3. račun pružaoca usluga,
  4. izjavu korisnika zone da se radi o uslugama za koja bi obveznik – sticalac dobara i usluga imao pravo na odbitak ulaznog poreza kada bi te usluge nabavljao za potrebe obavljanja djelatnosti van slobodne zone,
  5. ovjerenu ispravu kojom se dokazuje da usluga korisniku slobodne zone neposredno povezana sa dobrima iz člana 60. stav (1) i (2) ovog pravilnika,
  6. izjavu korisnika zone da se radi o uslugama i dobrima koja su ili služe za proizvodnju dobara koja su namijenjena izvozu iz Bosne i Hercegovine.“

Član 5.

U članu 76. stav (2) mijenja se i glasi:

“(2) Momenat početka upotrebe građevinskog objekta iz člana 36. stav (3) Zakona dokazuje se knjigovodstvenom evidencijom kojom se građevina, odnosno njezini dijelovi stavljaju u upotrebu ili bilo kojom drugom dokumentacijom kojom se dokazuje korištenje nekretnine i njezinih dijelova kao što su: zapisnik o  primopredaji, ugovor o najmu, ugovor o isporuci električne energije, vode i slično.

U stavu (3), na početku stava, iza riječi „Ispravka“, riječi „ prvobitnog odbitka“ se brišu.

Član 6.

Član 78. mijenja se i glasi:

"Član 78.

(Podnošenje PDV prijave)

(1) Poreski obveznik, odnosno poreski zastupnik lica koje nema sjedište u BiH, dužan je izvršiti mjesečni obračun PDV i isti dostaviti u PDV prijavi, do 10-og dana u narednom mjesecu po isteku poreskog perioda.

(2) Prijava iz stava (1) ovog člana podnosi se na jedinstvenom obrascu prijave za PDV (Obrazac P PDV) koji je, zajedno sa Uputstvom o popunjavanju PDV prijave sa pojašnjenjem načina popunjavanja polja krajnje potrošnje sastavni dio ovog pravilnika.

(3) Iznosi u PDV prijavi se iskazuju u decimalnim brojevima zaokruženim na dvije decimale.

(4) Poreski obveznik PDV prijavu iz stava (1) ovog člana podnosi u elektronskom obliku posredstvom ePortala UIO.

(5) Porezni obveznici koji imaju status „velikih obveznika indirektnih poreza“ su dužni PDV prijavu iz stava (1) ovog člana dostavljati UIO elektronskim putem upotrebom kvalifikovane potvrde od poreskog perioda januar 2023. godine.

(6) Izuzetno od odredbe stava (5) ovog člana, poreski obveznici koji imaju status „velikih obveznika indirektnih poreza“ mogu i prije poreskog perioda januar 2023. godine PDV prijavu iz stava (1) ovog člana dostavljati UIO elektronskim putem upotrebom kvalifikovane potvrde, a najranije od poreskog perioda oktobar 2022. godine

(7) Ostali poreski obveznici koji nemaju status „velikih obveznika indirektnih poreza“ su dužni PDV prijavu iz stava (1) ovog člana dostavljati UIO elektronskim putem upotrebom kvalifikovane potvrde od poreskog perioda januar 2024. godine.

(8) Izuzetno od odredbe stava (7) ovog člana, ostali poreski obveznici koji nemaju status „velikih obveznika indirektnih poreza“ mogu i prije poreskog perioda januar 2024. godine PDV prijavu iz stava (1) ovog člana dostavljati UIO elektronskim putem upotrebom kvalifikovane potvrde, a najranije od poreskog perioda januar 2023. godine.

(9) Da bi poreski obveznik dostavio PDV prijavu elektronskim putem upotrebom elektronskog potpisa uslov je da ima kvalifikovanu elektronsku potvrdu izdatu od strane ovlaštenog tijela.

(10) PDV prijava dostavljena elektronskim putem upotrebom kvalifikovane potvrde smatra se svojeručno potpisanom.

(10) Elektronsko dostavljanje PDV prijave vrši se u skladu sa propisima UIO.”

Član 7.

Član 137. mijenja se i glasi:

"Član 137.

(Obaveze za postupanje u građevinskoj djelatnosti)

1. Lica koja su obveznici PDV-a u skladu sa Zakonom, dužna su da na dan stupanja na snagu ovog pravilnika izvrše popis građevinskih objekata čija je izgradnja u toku i sačinjenje popisne liste dostave UIO najkasnije u roku od 15 dana od dana o izvršenog popisa.
2. Popisna lista iz stava (1) ovog člana sadrži najmanje podatak o nazivu obveznika, ID broju obveznika, adresi na kojoj se nalazi objekat, ukupnu projektnu površinu objekta i/ili ekonomski djeljivih cjelina, ukupno sadržani PDV po primljenim fakturama, ukupno odbijeni PDV sa danom popisa, vrijednost izvršenih isporuka i vrijednost primljenih uplata za buduće isporuke po kojima je ispostavljena faktura, avansna faktura ili drugi dokument kojim se dokazuje vrijednost izvršenih isporuka i/ili primljenih uplata. Uz popisnu listu se prilaže specifikacija pojedinačno izdate fakture i avansne fakture ili drugog dokumenta o izvršenoj isporuci i/ili primljenoj uplati.
3. Na prava i obaveze PDV-a u vezi sa građevinskim objektima u izgradnji nastale prije stupanja na snagu ovog pravilnika primjenjivat će se odredbe pravilnika koji je bio na snazi do početka primjene ovog pravilnika

Član 7.

(Stupanje na snagu)

Ovaj pravilnik stupa na snagu osmog dana od dana objavljivanja u "Službenom glasniku BiH".

Predsjedavajući Upravnog odbora UIO

Broj:

Datum: \_\_\_\_\_\_\_\_\_\_\_\_\_\_\_\_\_\_\_ Vjekoslav Bevanda, s. r.